Αναγέννηση Λυθροδόντα

Η Αναγέννηση Λυθροδόντα είναι κυπριακή ποδοσφαιρική ομάδα με έδρα τον Λυθροδόντα της επαρχίας Λευκωσίας. Χρώματα της ομάδας είναι το κόκκινο και το άσπρο. Αποτελεί την ποδοσφαιρική ομάδα του συλλόγου «Λαϊκές Οργανώσεις: Αναγέννηση Λυθρόδοντα».

 Το 1920 ιδρύθηκε στο χωριό Λυθροδόντας το αναγνωστήριο «Η Μεγάλη Ελλάς», το οποίο το 1938 μετονομάστηκε σε αγροτικό σύλλογο Εληά Λυθροδόντα. Μια μερίδα του χωριού θεώρησε ότι η Εληά δεν εξέφραζε τις απόψεις της. Το 1944, μετά την προσχώρηση της Εληάς στην Παναγροτική Ένωση Κύπρου (ΠΕΚ), διαφωνούντα μέλη του συλλόγου αποχωρούν και ιδρύουν τον μορφωτικό σύλλογο «Η κοινωνική πρόοδος Λυθροδόντα» στις 23 Μαρτίου 1944. Το 1947 ο σύλλογος μετονομάζεται σε ΕΑΚ Λυθροδόντα (ΕΑΚ: Ένωση Αγροτών Κύπρου). Την ίδια χρονιά, το 1947, ιδρύεται η ποδοσφαιρική ομάδα του συλλόγου.Στις 14 Δεκεμβρίου 1955 οι Άγγλοι κυβερνήτες της Κύπρου έθεσαν εκτός νόμου το ΑΚΕΛ, την Ανορθωτική Οργάνωση Νεολάιας (ΑΟΝ), την Ένωση Αγροτών Κύπρου (ΕΑΚ) και την Παγκύπρια Οργάνωση Δημοκρατικών Γυναικών (ΠΟΔΓ). Ως αποτέλεσμα, η ΕΑΚ Λυθροδόντα κηρύσσεται παράνομη. Το 1956 επανιδρύεται ο σύλλογος με την ονομασία «Λαϊκές Οργανώσεις: Αναγέννηση Λυθροδόντα». Η ποδοσφαιρική ομάδα ανασυγκροτήθηκε το 1965.Το 1969 η ποδοσφαιρική ομάδα ξεκινά να αγωνίζεται στις διοργανώσεις της Ποδοσφαιρικής Ομοσπονδίας Επαρχίας Λευκωσίας (ΠΟΕΛ). Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η Αναγέννηση ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Η Δ΄ κατηγορία τότε ήταν χωρισμένη σε τρεις ομίλους. Η Αναγέννηση εντάχθηκε στον όμιλο Λεμεσού-Πάφου. Στην πρώτη συμμετοχή της τερμάτισε στην έκτη θέση. Την επόμενη περίοδο συμμετείχε στον όμιλο Αμμοχώστου-Λάρνακας, τερματίζοντας στην έβδομη θέση. Την περίοδο 1987-88 συμμετείχε στον όμιλο Λευκωσίας-Κερύνειας τερματίζοντας στην 11η θέση.Την περίοδο 1988-89 συμμετείχε στον Δ΄ όμιλο τερματίζοντας στην 3η θέση. Την επόμενη περίοδο συμμετείχε στον όμιλο Λευκωσίας-Κερύνειας τερματίζοντας στην 9η θέση. Στην ίδια θέση τερμάτισε και την περίοδο 1990-91. Ακολούθησε η 3η θέση της περιόδου 1991-92.Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου 1992-93 υποβιβάστηκαν στα αγροτικά (τοπικά) πρωταθλήματα. Η Αναγέννηση τερμάτισε στην 6η θέση και υποβιβάστηκε. Συνέχισε στις διοργανώσεις της ΠΟΕΛ. 1Η Δ΄ κατηγορία ήταν χωρισμένη σε τρεις ομίλους. Η Αναγέννηση συμμετείχε στον όμιλο Λεμεσού-Πάφου.2Η Δ΄ κατηγορία ήταν χωρισμένη σε τρεις ομίλους. Η Αναγέννηση συμμετείχε στον όμιλο Αμμοχώστου-Λάρνακας.3Η Δ΄ κατηγορία ήταν χωρισμένη σε τρεις ομίλους. Η Αναγέννηση συμμετείχε στον όμιλο Λευκωσίας-Κερύνειας.4Η Δ΄ κατηγορία ήταν χωρισμένη σε τέσσερις ομίλους. Η Αναγέννηση συμμετείχε στον Δ΄ όμιλο. Το 2000 συμμετέχει στο Πρωτάθλημα ένταξης ΣΤΟΚ καταφέρνοντας να εξασφαλίσει την άνοδο της στη Δ΄ κατηγορία ποδοσφαίρου ανδρών Κύπρου 2000-01. Παρέμεινε στη Δ΄ κατηγορία έως και την περίοδο 2004-05 που υποβιβάστηκε στα αγροτικά πρωταθλήματα. Από τότε συμμετέχει στις διοργανώσεις της ΠΟΕΛ. Το 2022 εξασφάλισε μέσα από το Πρωτάθλημα Ένταξης ΣΤΟΚ 2022 την άνοδο της στην Επίλεκτη κατηγορία ΣΤΟΚ 2022-23. Πρωτάθλημα ΠΟΕΛ Πρωταθλήτρια ΠΟΕΛ (4): 1994, 1995, 2015, 2022. Πρωταθλήτρια Ομίλου (9): 1981, 1985, 1994, 1995, 1996, 1999, 2005, 2009, 2011.*Μέχρι και το 2013 το Πρωτάθλημα διεξαγόταν σε δύο ομίλους με δύο ομάδες Πρωταθλήτριες, έπειτα ακολουθούσε αγώνας μπαράζ για την ανάδειξη του Υπερπρωταθλητή της ΠΟΕΛ. Κύπελλο ΠΟΕΛ (2) Κυπελλούχος: 1995, 2008. Super Cup ΠΟΕΛ (3) Κατακτήσεις: 1995, 2008, 2018. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Ποδόσφαιρο στην Κύπρο Επίσημος ιστότοπος